Diari Oficial de la Generalitat Valenciana


Sumari del DOGV 3631, del 23-11-1999 (1999/9569)

Informació pública del programa per al desenvolupament de l'actuació integrada Ausiàs March.
--------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9569


Organisme emissor
:   Ajuntament de Betxí

Tipus de document
:   Anunci

Informació pública del programa per al desenvolupament de l'actuació integrada Ausiàs March. [1999/F9569]
  
L'Alcaldia Presidència ha resolt sotmetre a informació pública l'alternativa tècnica del programa per al desenvolupament de l'actuació integrada, denominada Ausiàs March, presentada per l'Agrupació d'Interés Urbanístic Ausiàs March de Betxí, que inclou memòria del programa, pla de reforma interior, projecte de reparcel·lació voluntària i projecte d'urbanització, amb la delimitació de la unitat d'execució, segons els següents límits: nord, nucli urbà consolidat; sud, sòl no urbanitzable; est, sòl no urbanitzable, i oest, sòl urbà consolidat.
  
En aplicació del que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, cal sotmetre el programa esmentat, amb tota la documentació annexa i la proposta de delimitació de la unitat d'execució, a informació pública pel termini de 20 dies, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa i, si s'escau, proposicions juridicoeconòmiques; tot això en els termes i condicions de l'esmentada Llei 6/1994. A aquest efecte, qualsevol interessat podrà consultar l'expedient a l'Ajuntament de Betxí (plaça Major, 1) en dies i hores d'oficina, i obtindre còpies d'aquest.
  
Durant els cinc dies següents al venciment del termini anterior de 20 dies, els interessats podran presentar les proposicions juridicoeconòmiques que consideren convenients al Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Una vegada haja acabat aquest segon termini, el dia hàbil següent, excepte si és dissabte, cas en què s'haurà d'entendre el dia immediat posterior, tindrà lloc l'acte d'obertura de pliques al saló de plens, a les 12.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Mitjançant la publicació de l'anunci d'informació pública del programa d'actuació integrada, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts o dels quals s'ignore el lloc de la notificació perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement general, de conformitat amb el que estableix l'article 46 de la Llei Reguladora de l'Activitat Urbanística.
  
El termini d'informació pública comença a comptar a partir de la data de publicació d'aquest anunci en el Diari Oficial de la Generalitat Valenciana.